**New Urbanism: spre o arhitectură a comunității**

Corina Elena Anghelescu - doctorand

Universitatea ”Ovidius” din Constanța

Școala Doctorală de Științe aplicate

Domeniul: Inginerie civilă și instalații

Email: anghelescu.corina@gmail.com

Ana Maria Grămescu – Profesor doctor inginer

Universitatea ”Ovidius” din Constanța

Școala Doctorală de Științe aplicate

Domeniul: Inginerie civilă și instalații

Email: am\_gramescu@yahoo.com

**Abstract**

*New Urbanism este un concept de planificare urbană apărut ca răspuns la problemele cauzate de urbanizarea rapidă și de expansiunea suburbană necontrolată, și se caracterizează printr-o abordare integrată și sustenabilă, care răspunde provocărilor actuale legate de schimbările climatice, creșterea populației și resursele limitate. Una dintre tendințele principale în urbanismul contemporan este dezvoltarea durabilă, ce presupune proiectarea orașelor astfel încât să minimizeze consumul de resurse și să reducă emisiile de gaze cu efect de seră. Clădirile verzi, reconversia clădirilor vechi, utilizarea energiei regenerabile și transportul public eficient sunt componente esențiale ale acestui model, iar integrarea spațiilor verzi și a parcurilor urbane contribuie la îmbunătățirea calității aerului și oferă locuitorilor zone de recreere și relaxare. De asemenea, tehnologia joacă un rol crucial în urbanismul noii generații. Orașele inteligente (smart cities) utilizează tehnologia informației și comunicațiilor pentru a optimiza infrastructura și serviciile urbane. Participarea comunității este, de asemenea, o componentă vitală a urbanismului modern. Implicarea cetățenilor în procesul de planificare urbană asigură că nevoile și dorințele lor sunt luate în considerare, promovând astfel coeziunea socială, dezvoltarea echitabilă și elaborarea de politici urbane care reflectă aspirațiile comunității. Mobilitatea urbană este integrată în planificarea urbană pentru a reduce dependența de automobile și pentru a crea orașe mai accesibile, mai sănătoase și oferind servicii mai rapide și mai fiabile pentru transportul public.*

*Autorii, pe baza unor studii și cercetări aprofundate dezvoltă conceptul urbanismului noii generații ce se concentrează pe sustenabilitate, inovație tehnologică și participare comunitară, cu scopul de a crea orașe reziliente, eficiente și prietenoase cu mediul.*

**Keywords: *new urbanism, community architecture, sustainable development, urban planning, climate change***

## 